Rikunarita-ORG/Wikinium huggingface dataset:
# تسبيح

**تسبيح** ذڪر ڪرڻ لاءِ استعمال ڪئي ويندڙ ڌاڳي ۾ ٻڌل داڻن کي چيو ويندو آھي. تسبيح کي ڳڻپ يا رڳو ڌيان مرڪوز رکڻ لاءِ استعمال ڪيو ويندو آھي. روايتي تسبيحن سان گڏ ڊجيٽل تسبيحون پڻ ساڳي ئي مقصد لاءِ استعمال ڪيون وڃن ٿيون. تسبيحون مختلف مذھبن ۾ استعمال ڪيون وڃن ٿيون.

ھڪ مرد جي ھٿن ۾ ويڙھيل تسبيح
# ڪرسمس

| ڪرسمس ڪرسمس جو ڏڻ |
| --- |
| مسیح جي ڄمڻ جي حوالي سان هڪ خيالي منظر، جنهن ۾ ڪرسمس ٽری یا ڪرسمس جو وڻ به ڏيکاريو ويو آهي. |
| عرفيت | Noël, Nativity, Xmas, Yule |
| ملهائڻ وارا | عیسائي, تمام گهڻا غیر عیسائي به |
| قسم | عیسائي, ثقافت |
| اهميت | مسیح جي ڄمڻ جي حوالي سان روايتن تي آڌاريل ڪاڄَ |
| رسمون | Church services, سوکڙيون ڏيڻ, ڪٽنب ۽ ٻيا سماجي ڪاڄَ، علامتي سينگهار |
| تاريخ | * دسمبر 25 – سڀني اولهه ۽ ڪجهه اوڀر جي ديولن ۾
* جنوري 7 (جولین دسمبر 25) – ڪجهه اوڀر جي ديولن ۾
* January 6 – most of آرمینیا چرچ
* جنوری 19 (جولین جنوری 6) – ڪجهه آرمينين عيسائي
 |
| دورانيو | 1 ڏڻ |
| تقرر | ساليانو |
| لاڳاپيل | Christmastide, Christmas Eve, Advent, Annunciation, Epiphany, Baptism of the Lord, Nativity Fast, Nativity of Christ, Yule |

**ڪرسمس** يا **ناتال** يا **عيد ولادت مسيح** يا **وڏو ڏڻ** (انگريزي : Christmas) ھڪ ڏڻ آھي. اھو يسوع مسيح (اسلامي نالو: حضرت عيسا) جي ڄمڻ جي حوالي سان سُرهائي ۽ جشن جو ڏينهن آهي. ڪرسمس عام طور تي هر سال 25 ڊسمبر تي ملهائي ويندي آهي. جيتوڻيڪ تاريخ جا عالم اها ڳالهه مڃين ٿا ته اهو ڏڻ، حضرت عيسا جو اصلي ڄمڻ جو ڏينهن ناهي. اهو جش روم ۾ عيسائيت جي پکڙجڻ کان پهرين به ان ئي تاريخ تي ملهايو ويندو هيو.

## پاڪستان ۾ ڪرسمس

دنيا جي ڪيترن ئي ملڪن ۾ ڪرسمس ڏاڍي سرهائي سان ملهايو وڃي ٿي. پاڪستان ۾، مسيحي برادري، هي جشن ڏاڍي عقيدت سان ملهائيندي آهي. ان ڏڻ جي حوالي سان حڪومت طرفان هر سال ڪرسمس بازار 22 کان 24 ڊسمبر تي لڳائي ويندي آهي،

## ميلاد مسيح مبارڪ

ڪرسمس جي سڳوري ڏڻ تي مسيحي، ميري (Merry Christmas) ڪرسمس يعني ميلاد مسيح مبارڪ (Meelaad-e-Maseeh Mubarak ) چئي ٻين کي واڌايون ڏيندا آهن ۽ خوشيون ملهائيندا آهن.

## حوالا
# سوُسن گل

| سوُسن گل |
| --- |
|  |
| *لليم ڪينڊيڊيم* |
| سائنسي درجا بندي  |
| Unrecognized taxon (fix): | لليم |
| قسم جنس |
| *لليم ڪينڊيڊيم* ايل. |
| هم معنيٰ |
|
سانچو:Genus list |

**سوسن**(انگريزي: **Lily** ) کي انگريزيءَ ۾ لِلي چون ٿا. هيءُ گلن جي هڪ وڏيءَ ذات جو نالو آهي، جنهن مان لالا، نرگس، فتنو ۽ زنبق وغيره ڏنا ويا آهن. خاص سوسن جي گل جا به گهڻا ئي قسم آهن. جپان جا آيل، البت هن ملڪ ۾ ٿين ٿا. جبلن تي پوکڻ سان به چڱا ٿا ٿين. هيٺ زمين تي آڪٽوبر ۾ پوکڻ گهرجن ۽ جبلن تي فيبروريءَ ۾.

هن مان بصر جي ڀوڪن وانگي ڏانڊيون نڪرن ٿيون، جي اٽڪل پندرهن انچ وڏيون ٿين ٿيون، جن ۾ اڇا گل ڇهن انچن جيڏا وڏا نڪرن ٿا. منجهن خوشبوءِ ٿيندي آهي. مارچ مهيني ۾ گل ڪندا آهن. هي گل ڪونڊين ۾ وجهي ورانڊن ۾ رکبا آهن. جون جي وچ ڌاري پن سڪي وڃن ٿا؛ وري آڪٽوبر ۾ ڳنڍيون ڦٽن ٿيون ۽ پن ڪڍن ٿيون. تڏهن وري ڳنڍيون ڪڍي ٻين ڪونڊين ۾ رکجن. پٽڙو ڀاڻ، پاڻي ۽ وارياسي مٽي هنن لاءِ چڱي آهي.

هن جو هڪڙو قسم جنهن کي انگريزيءَ ۾ گلور يوسا ۽ دکني ٻوليءَ ۾ بَڇ ناگ چون ٿا، سو سنهڙو ول وانگي ٿو ٿئي. پن سنهڙا اٿس ۽ پاڙون نلين وانگي اٿس جي چون ٿا ته زهري آهن. گل سهڻا ڪندو آهي، جي روز بروز رنگ بدلائيندا وڃن، نيٺ ڪومائجي ڪريو پون.

## حوالا
# يونيورسٽي

**يونيورسٽي** هڪ اعلٰي تعلیمي ۽ تحقیقي اِدارو جيڪو مختلف مضمونن ۾ تعلیمي ڊگريون ڏيندو آهي.دنیا ۾ سڀ کان پهرين یونیورسٽي مسلمانن 859ء ۾ مراڪش جي شهر فاس ۾ ٺاهي هئي جيڪا القرویین (University of Al-Qarawiyyin) جي نالي سان سڃاتي وڃي ٿي ۽ اڄ بہ موجود آهي. هيءَ مسجد بہ هئي ۽ یونیورسٽي بہ.

## وڌيڪ ڏسو

* دانشگاهہ
* مدرسو
# نقاد

**نقاد** انگريزي (Critic) ادب جي شعري توڙي نثري صنفن جي فني موزونيت ۽ فڪري گهرائي تي نظر رکندڙ هوندو آهي. هيءُ پنهنجي پوري ايمانداري، نيڪ نيتي ۽ غير جانبداري سان ڪنهن تخليق جون سُٺايون ۽ اوڻايون پڌريون ڪندو ۽ انهن جي اوک ڊوک ڪري معياري تنقيد ڪندو آهي. سنڌي ادب ۽ سنڌي ٻوليءَ ۾ ڪيترائي بهترين نقاد موجود آهن. سنڌي ادب ۾ ڊاڪٽر عبدالجبار جوڻيجو، ڊاڪٽر نبي بخش خان بلوچ، ممتاز مهر،ڊاڪٽر الهداد ٻوهيو ۽ ٻيا ڪيترائي ناميارا نقاد آهن.

## حوالا
# تجنيس تام

**تجنيس تام** (Pun)، تام معنيٰ مڪمل؛ ڪلام ۾ ٻہ اهڙا لفظ آندا وڃن، جي لکڻ توڙي پڙهڻ ۾ هڪجهڙا هجن. پر انهن جي معنيٰ مختلف هجي. مثال تجنيس تام:

جا هَڙَ اَندَرُ جِيَّ، ساهَڙَ ڏِنِي ساھ کي؛
سا هَڙَ ڇُڙي نہ ساھ جِي، سا هَڙَ ساهَڙَ رِيَّ؛
ساهَڙَ ميڙِ، سَمِيعَ! تہ سا هَڙَ ڇُڙي ساھ جِي.
سُر سھڻي 5‏:14
هن بيت ۾ ساهڙ لفظ جون ٻہ معنائون آهن: هڪ جي معنيٰ آهي ساهڙُ، يعني ميھار ۽ ٻيو لفظ آهي، سا، هَڙَ يعني اُها ڳنڍ. هن کي تجنيس لفظي بہ چئبو آهي.

## حوالا
# مقالو

**مقالو** (Article) هڪ آزاد ۽ مڪمل تحرير يا ليک، جيڪو ڪنھن خاص موضوع تي لکيل هجي. آرٽيڪل گهڻو ڪري اخبارن ۽ رسالن لاءِ لکيا ويندا آهن. قانوني مضمون جو قلم يا فقرو.

## حوالا
# 24 جُونِ

**24 جُونِ** (انگريزي ٻولي: *June 24*)، عيسوي سال جو 175 هون (ليپ سال 176 هون) ڏينهن آهي، سال پوري ٿيڻ ۾ 190 ڏينهن (ليپ سال 191 ڏينهن) باقي آهن.

## واقعا

* 2004ع ــ نيويارڪ رياست ۾ موت جي سزا وارو قانون ختم ڪيو ويو.

## پيدائش

* 1962ع ــ گوتم آداٹي، ھندوستاني واپاري ۽ صعنت ڪار

## فوتگيون

* 1564ع ــ راڻي دُرڳاوتي، گوندوانا جي هڪ حڪمران راڻي
* 2014ع ــ لهڻو خان جمالي، سنڌي ٻولي جو شاعر، نثر نویس ۽ سماجي اڳواڻ

## حوالا